Subject: FW: Taotlus
From: Kliimaministeerium info <[email-masked]>
To: KLIM KIRKE <[email-masked]>
Date: Wed, 25 Feb 2026 08:24:03 +0200

From: RT-Ehitus <[email-masked]>

Sent: Monday, February 23, 2026 3:25 PM

To: Kliimaministeerium info <[email-masked]>

Subject: Taotlus

TAOTLUS

Tartu Raeremmelga 11 piirkonna planeeringumenetluste õiguspärasuse hindamiseks

Lugupeetud Kliimaministeerium

Esitan käesolevaga taotluse hinnata, kas Tartu linnas Raeremmelga 11 ja selle lähiala kohta koostatud üld- ja detailplaneeringute muutmine ja menetlemine toimub kooskõlas planeerimisseaduse, haldusmenetluse
seaduse, keskkonnamõju strateegilise hindamise nõuete ning teiste kehtivate õigusaktidega.

Tausta kirjeldus                                                                                                                                               2005.
a üldplaneeringu alusel koostati detailplaneering kinnistutele Raeremmelga 1a ja Hipodroomi 3, nähes ette elamukruntide kõrvale roheala virgestuseks ja ratsasporditegevuse jätkamiseks.                                    2017. a üldplaneeringuga muudeti ala
juhtfunktsiooniks aedlinnalik elamumaa (KRV 0,8).                              2021. a üldplaneering näeb ette väikeelamu kruntide arengu, täisehituse protsent 30% ja korruselisuse maksimaalselt 2 korrust.
2021. a jättis linnapea korraldusega nr 132 roheala vähendamise taotluse rahuldamata.

aastal algatatud detailplaneeringu muutmine                                                                                      2025. a alguses algatati detailplaneeringu
muutmine, mille eesmärk on kavandada alale kuni 77 ridaelamuboksi ning soov olemasolev roheala ümber tõsta, mis viitab varasemate üldplaneeringute sisulisele ümberpööramisele.

Lisaks kuulutati välja arhitektuurikonkurss, mille võidutöö ei vasta mitmes aspektis kehtivale                                        üldplaneeringule,sealhulgas:

lubatud maksimaalne korruselisus (ÜP: 2 / võidutöö: kuni 4 korrust);

võttes arvesse, et üldplaneering näeb ette piirkonnas väikeelamukruntide arengu. (ÜP krundi suurus min 800              m², täisehituse 30% / võidutöös arvestatud ühe suure kinnistuga,
mis hõlmab kogu ala, kuid seejuures                        asustustihedus suureneb läbi funktsiooni muutmise);

aedlinnaliku hoonestuse põhimõtted;

roheala funktsiooni ja asukoha muutmine.

Palve ministeeriumile

Käesolevaga palun Kliimaministeeriumil hinnata ja vajadusel algatada riiklik järelevalve või anda kirjalik seisukoht järgmistele küsimustele:

Kas Tartu linna korduvad ja sisult vastandlikud üldplaneeringu muudatused (2005–2017–2021) ning planeeritav 2025. aasta detailplaneeringu muutmine on kooskõlas planeerimisõiguse õiguspärase ootuse
põhimõttega, mis tuleneb planeerimisseadusest ja haldusõigusest?

Kas detailplaneeringu muutmine, mis näeb ette üldplaneeringuga selges vastuolus oleva korruselisuse, tiheduse ja ruumistruktuuri, on käsitatav üldplaneeringut muutva detailplaneeringuna, mis nõuab
rangemaid menetlusnorme?

Kas rohealade ümberpaigutamine ja vähendamine on õiguspärane olukorras, kus 2021. aasta linnapea korraldusega nr 132 otsustati rohealade vähendamine avaliku huvi tõttu mitte lubada?

Kas arhitektuurivõistluse kasutamine enne planeeringu kehtestamist vastab planeerimisseaduse põhimõtetele ning kas võistlust võib käsitada planeeringuprotsessi sisulise suunajana?

Kas kavandatav areng on kooskõlas riiklike kliima-, rohevõrgustiku ja keskkonnakaitse suunistega, eriti arvestades linnasisese rohelise puhvertsooni osalist kaotamist?

Lõppsõna

Palun edastada ministeeriumi ametlik seisukoht ja hinnang esitatud küsimustele ning informeerida mind võimalikest järelevalvemenetlustest, mille ministeerium otsustab algatada.

--

Parimate soovidega

Gunbrit Sulg

Tel. +372 55967945

---

Kiri on saadetud väljastpoolt valitsemisala.  Ärge avage kirjaga kaasa tulnud linke või manuseid enne, kui olete saatja õigsuses ja sisu turvalisuses kindel.